„Ilyen csak egy banánköztársaságban történhet meg.”

A Népszavában Hadházy Ákos kőkemény korrupciónak nevezi, hogy a közbeszerzéseken taroló Garancsi István magánrepülőn utaztatja Orbán Viktor miniszterelnököt.

Ilyen csak egy banánköztársaságban történhet meg.

Vagyonnyilatkozati eljárást kezdeményez a kormányfő ellen, mert Orbán ajándékot kapott, amiért nem tudni, mit adott cserébe. A választási eredmény arra nem adott felhatalmazást, hogy tovább lopjanak Orbánék – emlékeztet, jelezve, miért tartja kulcskérdésnek a csatlakozást az Európai Ügyészséghez. A független képviselő a luxusrepülőnél durvábbnak tartja,

hogy egy „noname” nagyágyú, bizonyos Homolya Róbert, aki éveken keresztül az EU pénzek elszórásának és a közbeszerzéseknek volt a fő felelőse luxus-yachtos ajándékokat kap. A „haldokló” nyugaton a Garancsi-Orbán utaztatás, vagy Homolya miatt azonnal kormányválság jönne.

Homolya Róbert volt közlekedéspolitikai államtitkárral, a MÁV jelenlegi elnökével az Adrián egy olyan vállalkozó is hajózott, aki tavaly több mint 600 milliárd forint értékű közbeszerzést nyert az átlátszo.hu szerint. Az RTL Klub híradója hiába kereste a kormányt kérdéseivel, de a MÁV-ot felügyelő tárca nélküli miniszter sajtóosztálya szerint a szabadságát mindenki úgy tölti, ahogy akarja.